El Taller d’Ocupació Burja-Natura 613 tanca les seues portes reconeixent el gran treball dels seus alumnes
2025-07-24

Amb l’assistència de l’alcalde de Burjassot, Rafa García, la regidora de Benestar Social, Susana Marco, i els regidors de Promoció Econòmica i Policia i Seguretat Ciutadana, Emili Altur i Manuel Pérez Menero, respectivament, l’Ajuntament de Burjassot ha clausurat el Taller d’Ocupació Burja-Natura 613, el programa mixt d’ocupació i formació, que el Consistori ha cofinançat juntament amb el SERVEF, el Ministeri de Treball i el Fondo Social Europeu dins del Pla d’Ocupació Conjunta de les Administracions Públiques Valencianes.

En la clausura s’ha destacat el gran treball que han desenvolupat els alumnes, 16 veïns de Burjassot, que s’han esforçat per compaginar l’aprenentatge de dues especialitats de jardineria, amb el desenvolupament del seu treball en el BAP “613 vivendes” i la Devesa de l’Eixereta. Gràcies a aquest treball, s’ha pogut també millorar l’enjardinament general de les zones verdes de les 613 vivendes i la conservació i el manteniment de l’espai natural de l’Eixereta.

En els mesos en els quals s’ha desenvolupat el Taller, els alumnes, amb ajuda dels professors, han creat la seua pròpia pàgina de Facebook, Burjanatura613; tres blogs diferents: burjanatura613.blogspot.com.es, burjanatura613jardines.blogspot.com.es i burjanaturavivero.blogspot.com.es.

A més, també han realitzat un vídeo de la clausura que ja es pot visionar en YouTube: http://youtu.be/jevebkty1mm.